તદ્અનુસાર, મતદાર ફોટો ઓળખપત્રની અવેજીમાં ચૂંટણીપંચે માન્‍ય કરેલા વૈકલ્‍પિક દસ્‍તાવેજોમાં પાસપોર્ટ, ડ્રાઇવીંગ લાયસન્‍સ, રાજય સરકાર/કેન્‍દ્ર સરકારના જાહેર સાહસો અથવા પબ્‍લિક લીમીટેડ કંપનીઓ તરફથી તેઓના કર્મચારીઓને આપવામાં આવતાં ફોટો સાથેના ઓળખકાર્ડ, બેંકો અને પોસ્‍ટ ઓફીસો તરફથી આપવામાં આવતી ફોટા સાથેની પાસબુક, ઇન્‍કમટેક્ષ (PAN) ઓળખકાર્ડ, નેશનલ પોપ્‍યુલેશન રજીસ્‍ટર (NPR) સ્‍કીમ હેઠળ RGI  દ્રારા આપવામાં આવેલ સ્‍માર્ટકાર્ડ, MNREGA જોબકાર્ડ, શ્રમ મંત્રાલય તરફથી આપવામાં આવેલ હેલ્થ ઇન્સ્યુરન્સ સ્કીમના સ્માર્ટ કાર્ડ, ફોટા સાથેના પેન્શન દસ્તાવેજ, ચૂંટણી તરફથી આપવામાં આવેલ અધિકૃત ફોટો વોટર સ્લીપ, સંસદસભ્યો/વિધાનસભ્યો / વિધાન પરિષદનાં સભ્યો દ્વારા આપવામાં આવેલ અધિકૃત ઓળખપત્રો અને આધાર કાર્ડનો સમાવેશ થાય છે.